Promòcjowé pòtkanié pòswiãconé ti wëdôwiznie mdze 29 strëmiannika w Gdińsczim Filmòwim Ceńtrum. Wstãp je wòlny. Dërżéń terôczasnégò miasta bëło próbòwóné przedstawic w lëteraturze, filmie, plasticznëch kùńsztach i mùzyce. Aùtorowie nowégò nura BLIZË sã zatrzimelë dłëżi kòl terôczasny mitologie gardu, miejsczich legeńdów. Òni sprawdzëlë, co sã zmieniło we wzéranim na gard przódë i terô. Na promòcjowim pòtkanim gòscãPaùla Huelle – prozajika, pòetë, scenarnikarza i dramaturga – mdze prof. Gréta Òmilanowskô – historik kùńsztu, profesorka hùmanistnëch nôùków, ùszłô minyster kùlturë i nôrodny spôdkòwiznë. Gôdka mdze ò rozmajitëch òbrazach miasta w Pòlsce i za greńcą. Pòtkanié Gard i jegò legeńdë mdze 29 strëmiannika ò 6 wieczór w Gdińsczim Filmòwim Ceńtrum.